Իրեն էլ գիտեր եւ ինքնափրկումը քիչ բան չէր համարում. «30 տարի մարդ փրկեցի, այսինքն՝ ինձ. ինձ փրկելն էլ քիչ բան չէր...»։ Գնահատելով «Նիգ-Ապարանի» ձեռնարկը` երեկ ՀԳՄ նախագահն իր ելույթում նկատեց, որ «այս շուկայական-չարչիական կապիտալիզմի հետեւից ընկած 15 տարի է մենք շատ բարոյական արժեքներ ենք կորցնում։ Այսօր Մատենադարանի հարթակը փոխանակ դառնա երիտասարդ սերնդինը, երամները գնան դեպի այդ լույսի օջախը, այսօր քաղաքական կրքերի, խայտառակ բախումների մի ասպարեզ է դարձել եւ մեր հասարակությունը գնալով դառնում է ավելի բարոյազուրկ, ոչ մշակութային։